OpenLLM-France/wikimedia huggingface dataset:
# Indiana Jones and the Last Crusade

Indiana Jones and the Last Crusade (euskaraz Indiana Jones eta Azken Gurutzada) 1989an Steven Spielbergek zuzendutako filma da. George Lucasek idatzi zuen istoria eta Harrison Ford protagonista nagusia da. Sean Connery, Denholm Elliott, Julian Glover, Alison Doody, River Phoenix, eta John Rhys-Davies filmean agertzen dira.
Amaierako eszenak Petran filmatu ziren, Khazneh delakoan. Mundua zehar, film honek 1989an diru gehiago lortu zuena izan zen.
2008an Indiana Jones and the Kingdom of the Crystal Skull izeneko jarraipena izan zuen.

## Argumentua

* Oharra: Atal honek istorio osoa edo amaiera argitzen du.
1938. urtea. Henry Jones Sr. profesorea (Sean Connery) Graal Santua bilatzen ari zela ustekabean desagertu egin da. Indiana Jones (Harrison Ford) bere aitaren bilaketa berrekin eta hura nola edo hala topatzen saiatuko da. Bere helburua lortzeko beste behin ere naziei aurre egin beharko die.

## Aktoreak

* Harrison Ford: Indiana Jones
* Sean Connery: Henry Jones profesorea
* Denholm Elliott: Marcus Brody
* Alison Doody: Elsa Schneider
* John Rhys-Davies: Sallah
* Julian Glover: Walter Donovan
* River Phoenix: Jove Indiana Jones
* Michael Byrne: Vogel kolonela
* Kevork Malikyan: Kazim
* Robert Eddison: Graal Santuaren zaindari-zalduna
* Richard Young: Fedora
* Alexei Sayle: Sultana

## Bideo-jokoa

* Indiana Jones and the Last Crusade: The Graphic Adventure (1989)

## Ikus gainera

* Raiders of the Lost Ark (1981)
* Indiana Jones and the Temple of Doom (1984)
* Indiana Jones and the Kingdom of the Crystal Skull (2008)

## Kanpo estekak

* Indiana Jones and the Last Crusade filmaren iragarkia ikusgai. Youtube.com (Ingelesez)
* Indiana Jones and the Last Crusade filmaren IMDBko fitxa irakurgai (Ingelesez)
* Datuak: Q185658
* Multimedia: Indiana Jones and the Last Crusade / Q185658
# Indiana Jones and the Last Crusade: The Graphic Adventure

Indiana Jones and the Last Crusade: The Graphic Adventure (euskaraz Indiana Jones eta Azken Gurutzada: Abentura Grafikoa) LucasArts bideo-joko konpainiaren abentura grafiko bat da. 1989an argitaratu zen. Konpainia honetako SCUMM motor eragilea erabiltzen zuen hirugarren abentura grafikoa izan zen.
Urte berdinean estreinatutako Indiana Jones and the Last Crusade filmean oinarritua dago.

## Argumentua

1938, Indiana Jones bere azken abenturatik Coronadoko gurutzearekin Barnett unibertsitatera itzuli berri da, orduan bere adiskide Donovanek graal santuaz mintzatuko zaio.
Orduan Indy objektu horren bilaketari ekingo dio, hasieran Veneziara joan eta Elsa Schneider alemaniar emakumezko arkeologo ederra ezagutuko du. Abentura aurrera doan einean naziek Indy eta bere aita atzeman eta Brunwald gazteluan gatibu edukiko dituzte, bertatik ihes egiteko pasabideeez beteriko labirinto batetik igaro beharko dira, tartean nazi zaindariak topatu eta haiekin borrokatuz. Orduan Elsak Indyri graalaren egutegia lapurtu eta nazien aldeko espioia zela argituko da. Ondoren, aita-semeek ihes egitea lortu eta egutegia berreskuratzeko asmoz Berlinera zuzendyko dira, han Adolf Hitlerrekin topaketa labur bat izateko abangunea ere izango dute. Behin egutegia berreskuratuta, Berlinetik hasiera batean zeppelinez ihes egin eta ondoren hegazkin biplano batekin ustez graal santua dagoen Ilgoraren Harana bilatuko dute.
Abentura guztian zehar ekintza une eta borrkaldi ugari daude, bai eta Indy eta bere aita biplanoan Europan zehar hegan eginez eta nazien hegazkinek jarraitzen dieten eszena bat ere.
Jatorrizko filmaren hainbat pertsona edo une garrantzitsu ez dira agertzen, tartean Graalaren Anaitasuna, Indyren adiskide leiala den Sallah, Veneziako uretako jarraipena eta basamortuko gudua.

## Ikus gainera

* Indiana Jones and the Last Crusade (1989)

## Kanpo estekak

* Indiana Jones and the Last Crusade: The Graphic Adventure abentura grafiko osoa ikusgai. Youtube.com (Ingelesez)
* Indiana Jones and the Last Crusade: The Graphic Adventure, Myabandonware.com (Ingelesez)
* Datuak: Q1571232
# Indiana Jones and the Fate of Atlantis

Indiana Jones and the Fate of Atlantis (euskaraz Indiana Jones eta Atlantidaren Patua) LucasArts bideo-joko konpainiaren abentura grafiko bat da. 1992an argitaratu zen. Konpainia honetako SCUMM motor eragilea erabiltzen zuen zazpigarren abentura grafikoa izan zen.
Indiana Jones pertsonaian oinarritua dago, baina honako abentura grafikoa ez zen inongo film zehatzetan oinarritu.

## Argumentua

1939, Bigarren Mundu Gerraren bezpera. New York hiriko Barnett College ikastetxeko biltegian Indiana Jones irakasle, arkeologo eta abenturazaleak Smith jauna deritzon bisitari batek hala eskatuta ustez Atlantidakoa omen den iruditxo bat bilatzen jardun du.
Behin iruditxoa topatuta, Indyk iruditxoa Smith jaunari erakutsi eta hark bereganatzeko ikaragarrizko interesa agertuko du. Halere, biak iruditxoarengatik borrokatu eta Smith jaunak erlikiarekin ihes egitea lortuko du, bidebatez bere jaka lagaz. Indyk jaka arakatu eta Smith jaunaren benetazko nortasuna jartzen duen tarjeta bat topatuko du, alegia, Klaus Kerner izeneko Hirugarren Reicharen espioa dela. Indiana Jones abenturazalea bere antzinako neskalaguna eta arkeologoa den Sophia Hapgoodekin lotzen duen egunkariko albiste baten artikulua ere topatuko du. Hortaz, Indyk bere iraganeko neskalaguna espioi naziek topatu aurretik aurkitzeko bidaiari ekingo dio.
Sophiak arkeologiaren mundua laga eta orain medium lanbidean hasi da, hortaz Indyk hura topatzean eta Barnett Collage ikastetxean jazotako azaltzean, Sophiak jaren solasa eten eta Nur-Ab-Sal atlantidar jainkoarekin harremanetan jarriko dio, hark "Platonen solasaldi galdua" deritzon idazlana topatzeko aginduko die. Noski, Indy Sophiaren medium ateraldiekiko erabat siniskaitza eta zinikoa agertuko da.
"Platonen solasaldi galdua" Atlantidara nola iritsi azaltzen duen idazlana da, horretarako gure bikoteak Tikal, Monte-Carlo, Argelia eta Kreta uhartera bidaiatuko du. Ibilbide honetan zehar etsai ugariei aurre egin eta puzzle moduan agertzen diren erronkak gainditu beharko dituzte. Baina denak ez dira oztopoak izango, Atlantidarako bidaian lagunak ere topatuko dituzte.

## Kanpo estekak

* Indiana Jones and the Fate of Atlantis abentura grafiko osoa ikusgai. Youtube.com (Ingelesez)
* Indiana Jones and the Fate of Atlantis, Mobygames.com (Ingelesez)
* Datuak: Q74401
# Indiana World War Memorial Plaza

Indiana World War Memorial Plaza edo Indianako Mundu Gerraren Oroimenaren Plaza, AEBetako Indianapolis hirian dagoen monumentu eta eraikin multzo bat da, Indiana estatuan.
Bertan dagoen eraikin nagusia Halikarnasoko mausoleoa eredutzat hartuz eraiki zen.
1919an Amerikar Legioaren egoitza izan eta Lehen Mundu Gerran borrokatu zuten estatubatuar beteranoen omenez eraiki zen. Walker & Weeks arkitektura estudioak eta Henry Hering eskultoreak diseinatu zuten.
* Datuak: Q2439742
* Multimedia: Indiana World War Memorial Plaza / Q2439742
# Jesus Mari Ilundain

Jesus Mari Ilundain Mugiro (Iruñea, 1942ko maiatzaren 31) nafar futbolari ohia da, aurrelari moduan aritzen zena.

## Ibilbidea

| Kluba | Urtea |
| Oberena KE | 1961-1963 |
| Osasuna | 1963-1966 |
| CD Condal | 1966-1967 |
| CF Badalona | 1967-1968 |
| Real Murcia | 1968-1970 |
| Oberena KE | 1970-1972 |
* Datuak: Q2887679
# Jesus Mari Lazkano

Jesus Maria Lazkano (Bergara, Gipuzkoa, 1960ko urtarrilaren 10a -) Euskal Herriko margolaria da.

## Biografia

Arte ederretan doktorea da EHUn, eta bertan irakaslea da. Bere lanak hainbat museotan daude, horien artean, Guggenheim Bilbao Museoan.
Errealitatearen mugan diruditen paisaiak margotzen ditu gehienbat, horien bidez denborari buruzko hausnarketa eragin nahirik. Euskal Herrian eta Euskal Herritik kanpo ere maiz erakutsi ditu bere lanak. 1999an 1992tik 1999ra egindako lanez osatutako erakusketa eratu zuen Bilbon, De los tiempos izenburupean. Erakusketak, kronologikoki eraturik, Lazkanoren azken urteetako lanaren nondik norako nagusiak aurkezten zituen, negutegietako izadi hiletatik hasi eta Italiako aniztasun arkitektonikoan inspiratutako lanik berrienekin amaituz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Auñamendi Eusko Entziklopedia. Jesús María Lazkano. .

## Kanpo estekak

* Webgune ofiziala (Gaztelaniaz)
* Datuak: Q3754571
# Jesus Mari Mendizabal

Jesus Mari Mendizabal Iraola, goitizenez Bizargorri, (Ormaiztegi, Gipuzkoa, 1949ko urtarrilaren 5a) euskal idazlea da. Aspalditik Hondarribian bizi da, eta irakasle lan egiten du.
Bere ezaugarri nagusia herri tradizioaren ezagutza sakona da. Haur eta gazte literatura landu du gehienbat: Alegiak, sudur ondoan begiak (La Fontaineren alegiak, 1985), llargia lekuko (ipuin bilduma, 1989), Roque ttikia (Maupassanten ipuina, 1992), Zelina, Leizezulo eta Kalezulo (gazteentzako kontakizunak). Bertsolaritzan ere jarduna da, bertso irakasle eta gai jartzaile lanetan. Lazkao Txiki gizon txikiaren handitasuna liburua kaleratu du.
Orobat, hainbat liburu euskaratu ditu: 35 kilo esperantza (2004), Kaio baten historia eta hegan egiten irakatsi zion katuarena (2007), Eguzki kolpea (2009).
Gaur egun, kolaborazioak plazaratzen ditu: Diario Vasco-n eta Hatsaren Poesia-n, besteak beste.

## Lanak
### Narrazioa

* Apextegik goiti (1986, Kutxa)
* Kalezulo (1997, Alberdania)
* Leizezulo (1993, Alberdania)
* Zelina (1988, Elkar)
* Ilargia lekuko (1989, Erein)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Jexux Mari Mendizabal literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12260355
# Jesus Mari Elejalde

    Artikulu hau euskal idazleari buruzkoa da; beste esanahietarako, ikus «Elexalde».
Jesus Mari Elejalde Plazaola (Aramaio, 1935eko martxoaren 7a - Gasteiz, 2020ko otsailaren 20a) arabar apaiza eta idazlea izan zen. Lan handia egin zuen sorterriko historia ikertzen eta ezagutzera ematen. Aramaioko Udalak herriko seme kuttun izendatu zuen 1999ko irailaren 26an.

## Bizitza

Jesus Mari Elejalde Aramaioko Azkoaga auzoko Salturralde baserrian jaio zen, 1935eko martxoaren 7an. 24 urterekin apaizturik, Oletan eta Ubidean jardun ostean, Ekuadorrera joan zen misiolari. Aramaiora itzuli, eta bertako parroko izan zen urte luzez. Horrez gain, Fagorren aritu zen lanean hainbat urtez. Aramaioko ondarea jasotzeko lan ugari egin zuen, eta zenbait liburu idatzi zituen. Ameriketatik sorterrira itzuli eta familiako etxean urte luzez bizi izan ondoren, Gasteizko seminarioko erresidentzian eman zituen azken urteak.

## Idazlanak

Aramaiori buruzko liburu hauek idatzi zituen:
* Ermitas y caminos del Valle de Aramaiona (1986).
* Aramaioko udaletxea (1988).
* Ayer y hoy del Valle de Aramaiona (1989).
Halaber, hainbeste artikulu argitaratu zituen egunkari eta aldizkarietan.

## Sariak

* 1999ko irailaren 26an, Aramaioko seme kuttun izendatu zuten.

## Erreferentziak

* 1 2 Iriondo, Julen. Entziklopedia biziari, adio. Goiena, 2020ko maiatzak 11, CC BY-SA, goiena.eus (Noiz kontsultatua: 2022-2-14).
* ↑ Altube Arrese, Mirari. Jesus Mari Elejalde abade aramaioarra hil da. Goiena, 2020ko otsailak 20, CC BY-SA, goiena.eus (Noiz kontsultatua: 2022-2-15).

## Kanpo estekak

* Jesus Mari Elejalde Plazaola, ahotsak.eus
* Datuak: Q12260353
# Izvoarele (Prahova)

Izvoarele Errumaniako udalerri bat da, Prahova konderrian. 6.127 biztanle ditu, 75,01 kilometro koadroko azaleran banatuta.

## Herriak

Udalerrian honako herriak daude:
Izvoarele $^{(en)}$ Cernești $^{(en)}$ Chirițești $^{(en)}$ Homorâciu $^{(en)}$ Malu Vânăt $^{(en)}$ Schiulești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427224
# Izvoru Crișului

Izvoru Crișului Errumaniako udalerri bat da, Cluj konderrian. 1.424 biztanle ditu, 41,37 kilometro koadroko azaleran banatuta.

## Herriak

Udalerrian honako herriak daude:
Izvoru Crișului $^{(en)}$ Nadășu $^{(en)}$ Nearșova $^{(en)}$ Șaula $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724885
* Multimedia: Izvoru Crişului / Q12724885
# Izvoarele (Teleorman)

Izvoarele Errumaniako udalerri bat da, Teleorman konderrian. 2.048 biztanle ditu, 41,09 kilometro koadroko azaleran banatuta.

## Herriak

Udalerrian honako herriak daude:
Izvoarele $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q13710099
# Izvoru

Izvoru Errumaniako udalerri bat da, Argeș konderrian. 2.031 biztanle ditu, 61,18 kilometro koadroko azaleran banatuta.

## Herriak

Udalerrian honako herriak daude:
Izvoru $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724882
# Izvoru Berheciului

Izvoru Berheciului Errumaniako udalerri bat da, Bacău konderrian. 1.606 biztanle ditu, 57,13 kilometro koadroko azaleran banatuta.

## Herriak

Udalerrian honako herriak daude:
Izvoru Berheciului $^{(en)}$ Antohești $^{(en)}$ Băimac $^{(en)}$ Făghieni $^{(en)}$ Obârșia $^{(en)}$ Oțelești $^{(en)}$ Pădureni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2467643
# Izvoarele (Giurgiu)

Izvoarele Errumaniako udalerri bat da, Giurgiu konderrian. 3.162 biztanle ditu, 140,09 kilometro koadroko azaleran banatuta.

## Herriak

Udalerrian honako herriak daude:
Izvoarele $^{(en)}$ Chiriacu $^{(en)}$ Dimitrie Cantemir $^{(en)}$ Petru Rareș $^{(en)}$ Radu Vodă $^{(en)}$ Valea Bujorului $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2717580
* Multimedia: Izvoarele, Giurgiu / Q2717580
# Izvoarele (Tulcea)

Izvoarele Errumaniako udalerri bat da, Tulcea konderrian. 1.760 biztanle ditu, 52 kilometro koadroko azaleran banatuta.

## Herriak

Udalerrian honako herriak daude:
Izvoarele $^{(en)}$ Alba $^{(en)}$ Iulia $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5112797
# Izvoarele (Olt)

Izvoarele Errumaniako udalerri bat da, Olt konderrian. 3.218 biztanle ditu, 48,37 kilometro koadroko azaleran banatuta.

## Herriak

Udalerrian honako herriak daude:
Izvoarele $^{(en)}$ Alimănești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427126
# Izvoarele Sucevei

Izvoarele Sucevei Errumaniako udalerri bat da, Suceava konderrian. 1.984 biztanle ditu, 132 kilometro koadroko azaleran banatuta.

## Herriak

Udalerrian honako herriak daude:
Izvoarele Sucevei $^{(en)}$ Bobeica $^{(en)}$ Brodina $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12074009
* Multimedia: Izvoarele Sucevei commune, Suceava / Q12074009
# Juan Barrenetxea

Juan Barrenetxea (Iruñea-), astronomo, idazle eta politikaria izan zen.

## Bizitza

Iruñean jaio zen, XVII. mendean. 1705. urtean, Huantan, korregidorea izan zen. Limako San Marcos Unibertsitatean, Matematiketako irakaslea izan zen.
1725. urtean, bere lehen liburua kaleratu zuen.

## Liburuak

* Relox astronómico de los temblores de la tierra, secreto maravilloso de la naturaleza,Lima,1725.
* Relox astronómico de los temblores de la tierra,2.ª Ed,,Lima,1729.
* Nuevas Observaciones Astronómicas de los temblores de la Tierra,1734.
# Juan Barinaga

Juan Ignacio Barinaga (Rosario, Santa Fe probintzia, Argentina, 2000ko urriaren 10a) atzelaria da eta Argentinako Lehen Mailako Club Atlético Belgrano taldean jokatzen du.

## Karrera

Barinagak Newell's Old Boysen hasi zuen bere ibilbidea, hamahiru urterekin ADIUR klubera joan aurretik. 2016an epaiketa bat egin eta gero, Barinaga 2017ko hasieran batu zitzaion Belgranori. 2019. urtearen erdialdean Alfredo Berti entrenatzailearen taldean sartu zen, hasiera batean Real Pilarren aurkako Argentinar Kopako porrotean eta Barracas Zentralaren aurkako Lehen B Nazionaleko garaipenean erabili gabeko ordezko gisa. Barinagaren debut profesionala irailaren 6an iritsiko litzateke, Deportivo Moronen aurkako partidan 1-1 berdinduta, Sebastian Lunak ordezkatu ostean. Bere lehen gola abenduaren 5ean sartu zuen Independiente Rivadaviaren aurkako partidan.

## Erreferentziak

* ↑ “Mi paso por el Federal B fue algo hermoso” – Somos de primera. .
* ↑ «Quién es Juan Barinaga, el pibe que jugará su primer partido de titular en Belgrano | Fútbol» La Voz del Interior.
* ↑ Argentina, Cadena 3. «Belgrano goleó a Independiente (R) y sumó su primer triunfo» Cadena 3 Argentina.
* ↑ «Belgrano humilló a la Lepra y le ganó 3 a 0 | Vía Mendoza» Vía País.
* ↑ «Hogar, dulce hogar: Belgrano goleó 3 a 0 a Independiente Rivadavia | Fútbol» La Voz del Interior.

## Kanpo estekak

* Datuak: Q104833429
# Juan Azaldegi

Juan Azaldegi Rezola (Tolosa 1924 – Bartzelona 2014) koru eta orkestra zuzendaria izan zen. Inazio Mokoroaren ikasle eta Felipe Gorriti Eskolaniako zuzendari ordea izan zen. 1955an Sydneyko ST. Mary`s koruaren zuzendaria, 1957an Sydneyko Philarmonic Orquestraren zuzendari eta 1959an Adelaide Philarmonic Societyren zuzendari izan zen. 1970n Australiatik itzuli zen musika jardueretatik erretiratua.

## Erreferentziak

* ↑ (Gaztelaniaz) «Azaldegui Rezola, Juan - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-05-06).
* ↑ Linazasoro, Iñaki. (1985). Tolosa herri musikaria. Tolosako Udala ISBN 84-7086-133-6. PMC 639992803. (Noiz kontsultatua: 2021-05-06).
* Datuak: Q106784376
# Juan Barjola

Juan Galea Barjola (Torre de Miguel Sesmero, Badajoz, Espainia, 1919ko irailaren 19a - Madril, Espainia, 2004ko abenduaren 21a) espainiar margolaria izan zen.
Badajozko eta Madrilgo Arte eta Lanbide eskoletan eta San Fernandoko Arte Ederretako Eskolan ikasi zuen. 1957an egin zuen lehen erakusketa, Madrilgo Abril galerian. Juan March fundazioaren beka bat lortu zuen 1960an Parisera eta Belgikara joateko. James Ensor eta Francis Baconen pintura espresionista ezagutu zuen han, eta estilo horrek eragin handia izan zuen Barjolaren margogintzan. Horrez gainera, nabaria zuen Francisco de Goyaren eragina ere, batez ere zezenketei buruzko margolan eta litografietan. Zezenak ziren bere obraren gai nagusia, baina zakurrak, emakumeak eta epaileak ere ugari margotu zituen. 1985ean Arte Plastikoen Espainiako Sari Nazionala eman zioten. 1988an, berriz, haren izena duen museo bat inauguratu zuten Gijonen, haren obra gehienak biltzen dituena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-09-02 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q736886
# Juan Barrero

Juan Barrero (Salamanca, 1980ko otsailaren 11) irakasle, zinemagile espainiarra, batez ere dokumentala landu du. Eduardo Txillidari buruzko dokumentala egin zuen 2015ean.

## Biografia

Bere haurtzaroa Andaluziako herri txiki batean eman zuen. Sevillako Unibertsitatean Ikusentzunezko Komunikazioa ikasi zuen eta Sussexeko Unibertsitatean (Erresuma Batuan) jarraitu zuen eta Bartzelonako Pompeu Fabra Unibertsitatearen Sorkuntza Dokumentaleko Masterra lortu zuen. National Geographicerako dokumentalen zuzendari gisa lan egin zuen, Ozeano Barean eta Ertamerikan espedizio zientifiko handietan arituz. Esperientzia horretatik La jungla interior (2014) sortu zuen. Filma aurrekontu txikiekin egina, arrakasta izan zuen, Sevillako Zinema Europar Jaialdian Nuevas Olas saria jasoz. Donostiako Zinemaldian, 2016an, Txillidari buruzko Chillida: Esku huts dokumentala aurkeztu zuen. Irakasle gisa erakunde desberdinetan lan egin du: Kubako San Antonio de Bañosko Zinema eta Telebistako Nazioarteko Eskolan, Madrilgo ECAMen eta Bartzelonako ESCACen.

## Filmografia
### Luzemetraiak

* La jungla interior (2013)
* Chillida: Esku huts (2015)

### Ekoizpenak

* Mudar la piel (2018)

## Erreferentziak

* ↑ https://www.filmin.es/director/juan-barrero
* ↑ https://www.labyrint.es/La-Jungla-Interior
* ↑ https://gipuzkoadigital.com/chillida-esku-huts/

## Kanpo estekak

* (Ingelesez):Juan Barrero IMDben webgunean.
* (Gaztelaniaz):Elkarrizketa Videodromo webgunean.
* Datuak: Q60439382
* Multimedia: Juan Barrero / Q60439382
# Juan Barroeta

Juan Barroeta Angisolea (Bilbo, 1835eko urriaren 10a - ibidem., 1906ko apirilaren 10a) euskal herritar margolaria izan zen.

## Biografia

Aitarekin hasi ondoren, oso gaztea zela Madrilera joan zen ikastera. Hamabost urte zituela Madrila joan zen, bertako San Fernandoko Arte Ederretako Eskolan ikastera. 1856. urtean hirugarren saria jaso zuen Espainiako Arte Ederretako Lehen Erakusketan, La Resurrección de Lázaro koadroaz; 1859tik aurrera Bilbon bizi izan zen. Garai hartako gustuak asetzen zituen pintorea, ikuskari eta erretratu historikoez gainera, aldizkarietarako apainketa-lanak eta opera-kartelak egin zituen Barroetak. Bilboko hirugarren setioan liberalen alde egin zuen.

## Lanak

Erretratuetan aditua, oso ospetsu bilakatu zen bere estilo perfekzionistari esker. Lan nagusiak hauek dira:
* La despedida de Cayo Graco, 1859;
* Chindasvinto y Leovigildo, Espainiako erregeei buruzko sail baterako prestatua, 1865;
* Alegría de la República, Bilboko Udalak agindua, 1873;
* Karlistadari buruzko lanak, 1874,
* Alfontso XII.aren erretratua, 1875;
* Egaña, Lertsundi eta Novia de Salcedoren erretratuak, Bizkaiko Diputazioak eskatuak, 1883; eta
* Fidel de Sagarminagaren erretratua.

## Galeria

* Village Scene
* View of Portugalete
* View of Sestao and Portugalete
* View of El Abra, Bilbao, from Algorta (1886)
* Pedro Duro Benito (1888)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Auñamendi Eusko Entziklopedia. Juan de Barroeta Anguisolea. .
* ↑ www.bilbao.net
* Datuak: Q3755493
* Multimedia: Juan Barroeta Anguisolea / Q3755493
# Joseph Wright of Derby

Joseph Wright (1734ko irailaren 3a - 1797ko abuztuaren 29a), batzuetan Joseph Wright Derbykoa (of Derby) ingeles margolaria izan zen, batez ere erretratuak eta paisaiak egiten aditua. Industria Iraultzaren espiritua margotzen lehenengo margolari profesionala izan zela esan ohi da.
Chiaroscuro (argi-ilun) efektua erabili zuen, argia eta ilunaren arteko kontrasteak agertaraziz, eta subjektu asko kandela baten argiarekin marrazten zituen. Haren margolan ugari Derbyko udalaren jabetzan daude, Derby Museum and Art Gallery museoan gordeta.
* Datuak: Q214062
* Multimedia: Joseph Wright of Derby / Q214062
# Josephine (Texas)

Josephine Texasko hiri bat da. Collin konderrian kokatua dago. 2010ean 812 biztanle zituen, 4,85 kilometro koadrotan banatuta.

## Ikus, gainera

* Collin konderria

## Kanpo estekak

* Datuak: Q976003
* Multimedia: Josephine, Texas / Q976003